ai4bharat/Pralekha huggingface dataset:
وزارت خزانہ
خصوصی اقتصادی زون کے قانون کی جگہ نیا قانون لایا جائے گا
گفٹ سٹی میں عالمی درجے کی غیرملکی یونیورسٹیاں نصابات کی پیشکش کریں گی جو عام طور پر گھریلو ضابطوں سے آزاد ہوں گی
گفٹ سٹی میں ثالثی کا بین الاقوامی مرکز قائم کیا جائے گا
گفٹ سٹی ، ملک میں دیرپا اور کلائمیٹ فائنانس کے مقصد سے عالمی اثاثہ کے لئے خدمات فراہم کرے گی
خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں 23-2022 کا مرکزی بجٹ پیش کرتے ہوئے کہا ‘‘خصوصی اقتصادی زون قانون کی جگہ ایک نیا قانون لایا جائے گا جس کے ذریعہ ریاستیں صنعتوں اور خدمات کے مرکزتشکیل دینے کے لئے شراکت داری کرسکیں گے۔ انہوں نے یہ بھی کہا کہ اس میں سبھی بڑے موجودہ اور نئے صنعتی علاقوں کو شامل کیا جائے گا تاکہ دستیاب بنیادی ڈھانچہ کو زیادہ سے زیادہ استعمال کیا جاسکے اور برآمدات کے شعبے میں مقابلہ جاتی رجحان کو فروغ دیا جاسکے۔
انہوں نے گفٹ شٹی کو مزید دلکش بنانے کے لئے مختلف اقدامات کی بھی تجویز رکھی۔
گفٹ – آئی ایف ایس سی
وزیرخزانہ نے تجویز پیش کی کہ عالمی درجے کی غیرملکی یونیورسٹی اور اداروں کو فائنانشیل مینجمنٹ، فن –ٹیک، سائنس، ٹکنالوجی ، انجینئرنگ اور ریاضیات کے شعبوں میں نصابات پیش کرنے کی اجازت ہوگی جو آئی ایف ایس سی اے کو چھوڑ کر باقی گھریلو ضابطوں سے آزاد ہوں گی۔ اس کا مقصد مالی خدمات اور ٹکنالوجی کے لئے اعلیٰ معیار کے انسانی وسائل دستیاب کرنےمیں آسانی پیدا کرنا ہے۔
محترمہ سیتارمن نے ایک بین الاقوامی ثالثی مرکز کی بھی تجویز رکھی ہے جو بین الاقوامی عمل داری کے تحت ، تنازعات کو بروقت حل کرنے کے لئے گفٹ شٹی میں قائم کئے جائیں گے۔ مزید یہ کہ انہوں نے کہا کہ ملک میں دیرپا اور کلائمٹ فائنانس کے مقصد سے گفٹ سٹی میں عالمی اثاثے سے متعلق خدمات فراہم کی جائیں گی۔
خوراک کی ڈبہ بندی کی صنعتوں کی وزارت
خوراک کی ڈبہ بندی کے شعبے میں ایف ڈی آئی کی درآمد 2018-19 میں 628.24 ملین امریکی ڈالر سے بڑھ کر 2019-20 میں 904.7 ملین ڈالر ہو گئی
حکومت نے براہ راست غیر ملکی سرمایہ کاری  کو متوجہ کرنے کے لیے ایک آزاد اور شفاف پالیسی بنائی ہے، جس میں زیادہ تر شعبے خودکار راستے کے تحت ایف ڈی آئی کے لیے کھلے ہیں۔ اس کا مقصد ایف ڈی آئی پالیسی کو زیادہ سرمایہ کار دوستانہ بنانا اور پالیسی کی رکاوٹوں کو دور کرنا ہے جو ملک میں سرمایہ کاری کی درآمدوں میں خلل ڈال رہی تھیں۔ خوراک کی ڈبہ بندی کے شعبے میں خودکار راستے کے تحت 100 فیصد ایف ڈی آئی کی اجازت ہے۔
حکومت کی طرف سے شروع کردہ اصلاحات اور پالیسی اقدامات کا ملک میں ایف ڈی آئی کی درآمد پر مثبت اثر پڑا ہے۔ تجارت اور ترقی کے بارے میں اقوام متحدہ کی کانفرنس  کی عالمی سرمایہ کاری رپورٹ 2020 کے مطابق، ایف ڈی آئی کی درآمد کو اپنی طرف متوجہ کرنے والی اعلیٰ معیشتوں میں ہندوستان کی پوزیشن بہتر ہو کر 2018 میں 12ویں سے 2019 میں 9 ویں پوزیشن پر آ گئی ہے۔ ہندوستان نے 2019-20 کے دوران 74.39 بلین امریکی ڈالر  کی اب تک کی سب سے زیادہ ایف ڈی ائی کی آمد کا اندراج کیا ہے۔ یہاں تک اپریل اور نومبر، 2020 کے درمیان کووڈ کی وبا کے دوران، 58.37 بلین ڈالر کی مجموعی ایف ڈی آئی درآمد موصول ہوئی ہے۔ خوراک کی ڈبہ بندی کے شعبے میں بھی ایف ڈی آئی کی درآمد 2018-19 میں 628.24 ملین امریکی ڈالر سے بڑھ کر 2019-20 میں 904.7 ملین ڈالر ہو گئی۔
خوراک کی ڈبہ بندی کی صنعتوں کی وزارت نے خوراک کی ڈبہ بندی کے شعبے میں حاصل ہونے والی تمام سرمایہ کاری مفادات کو آسان بنانے کے لیے انویسٹ انڈیا کے ساتھ ایک وقف سرمایہ کاری سہولت سیل کا قیام بھی کیا ہے۔ یہ سیل متعلقہ حلقہ واری اور ذیل حلقہ واری معلومات فراہم کرنے، انضباطی تقاضوں، مقامی کی تشخیص، قابل اطلاق پالیسیوں اور اسکیموں وغیرہ کی مدد کے ذریعہ ایک منظم انداز میں سرمایہ کاری کے مراحل میں سرمایہ کاروں کو رہنمائی فراہم کرتا ہے۔
یہ معلومات خوراک کی ڈبہ بندی کی صنعتوں کی وزارت کے وزیر مملکت جناب رمیشور تیلی نے آج راجیہ سبھی میں ایک تحریری جواب میں دی۔
وزارت دفاع
ٹیری ٹوریل آرمی کے موسیقی بینڈ نے انڈیا گیٹ پر اپنے فن سے حاضرین کو مسحورکیا
نئی دہلی 15 اکتوبر ۔ٹیری ٹوریل آرمی کے موسیقی بینڈ نے انڈیا گیٹ پر حاضرین اور سیاحوںکو14-13 اکتوبر 2018 کو دلکش دھنوں پر مشتمل اپنے فن سے مسحور کردیا ۔
ملٹری بینڈ ہمیشہ سے موسیقی کے معاملے میں بے مثال نظم وضبط ،دیدہ زیب ملبوسات اور مخصوص طرز موسیقی کے لئے معروف رہے ہیں ۔ٹیری ٹوریل آرمی سمفونی کا قیام 2009 میں عمل میں آیا تھا اور اس کے لئے اراکین کا انتخاب بھارت کے تمام خطوں کی علاقہ جاتی بری فوج کی مختلف اکائیوں سےکیا جاتا ہے اور ان تمام اراکین کو محتلف آلات موسیقی کی تربیت فراہم کی جاتی ہے ۔ فی الحال یہ سمفونی بینڈ 40 سے زائد موسیقاروں پر مشتمل ہے ، جو براس ، اسٹرنگ اور بھارتی کلاسیکی آلات موسیقی کا استعمال کرتے ہیں ۔ یہ سمفونی بینڈ کثرت میں وحدت کا ایک نمونہ ہے ، جو ٹیری ٹوریل آرمی کا نچوڑ یا مرقع ہے ۔ کیونکہ اس فوجی شعبے کو شہریوں کی بری فوج یا سٹی زنس آرمی بھی کہا جاتا ہے ۔
ٹیری ٹوریل آرمی کے ایک حصے کے طور پر اس کا یوم تاسیس 9 اکتوبر 2018 کو منایا جاتا ہے ۔ٹیری ٹوریل آرمی سمفونی بینڈ نے 13 اور 14 اکتوبر 2018 کو انڈیا گیٹ پر ایک منفرد اور علامتی موسیقی پروگرام پیش کیا ۔اس تقریب میں ٹیری ٹوریل آرمی نے اپنی مالا مال روایات کی جھلک ،ہم عصر سے لے کر روائتی موسیقی کی مسحور کن دھنوں کے توسط سے پیش کی ۔ بھارتی روائتی اور مغربی موسیقی کے مرقع نے مجمع کو مسحور کردیا ، جو اس موقع پر اس شاندار کارکردگی سے لطف اندوز ہونے کے لئے کھنچا چلا آیا تھا ۔
تاریخی اہمیت کی حامل عمارت انڈیا گیٹ کے پس منظر میں ایک طرز اور لے میں بندھے ہوئے موسیقی پروگرام نے ہزاروں ناظرین ، موسیقی کے دلدادہ افرا د کو مسحور کرلیا اور پوری تقریب کو حب وطنی کے جوش وجذبے سے مملو کردیا ۔دراصل یہ تقریب ان تمام بہادر سپاہیوں کی یاد کو ازحد معقول اور مناسب خراج عقیدت تھا جنہوں نے اپنے عظیم ملک کی حفاظت میں اپنی جانوں کا نذرانہ پیش کردیاتھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ رم
U-5334
(Visitor Counter : 73
وزارت خزانہ
آزادی کا امرت مہوتسوکے حصے کے طورپر تمام اضلاع میں آسان قرض تک رسائی پروگرام ،سرکاری دائرہ کارکے سبھی بینکوں کے ذریعہ منعقد ہوں گے
کل 8جون کو آزادی کا امرت مہوتسو  کے حصے کے طورپر سرکاری دائرہ کارکے سبھی بینکوں کے ذریعہ آسان قرض تک رسائی سے متعلق بڑے پروگراموں کا انعقاد کیاجائے گا۔ ملک کے سبھی اضلاع بڑے پیمانے پراپنے گاہکوں اورعوام کے آسان قرض کی سہولت سے متعلق سوالات کے جواب دینے کے لئے اور مختلف سرکاری اسکیموں میں ان کے اندراج کے لئے پوری طرح تیارہیں ۔ ان اضلاع کی سطح کے پروگراموں کا اہتمام سرکاری دائرہ کارکے سبھی بینک اور ریاستی سطح کی بینکرس کی کمیٹیوں  کے ذریعہ کیاجارہاہے ۔
ان پروگراموں کا اہتمام 6تا12جون 2022کے دوران آزادی کا امرت مہوتسوکے تحت وزارت خزانہ کی یادگاری ہفتے کے ایک حصے کے طورپرکیاجارہاہے۔ عزت مآب وزیراعظم جناب نریندرمودی نے نئی دہلی میں وگیان بھون میں منعقدہ اس ہفتے کے پہلے دن پروگرام میں شرکت کی تھی ۔
ضلع سطح کے ان پروگراموں کے انعقاد کا مقصد آزادی کا امرت مہوتسوتقریبات کو ملک کے سبھی حصوں تک لے جاناہے ۔ جس میں بینکوں کے عملے کے اہلکار،گاہک اور مجموعی طورپرعوام بڑی تعدادمیں شرکت کریں گے ۔ ریاستی سطح کے بینکرس کی سبھی کمیٹیوں سے کہاگیاہے کہ وہ آسان قرض تک رسائی ، پردھان منتری جیون جیوتی بیمہ یوجنا  ، پردھان منتری سرکشابیمہ یوجنا  اور اٹل پنشن یوجنا  کی جن سرکشااسکیموں میں اندراج ، گاہکوں میں بیداری پیداکرنے اور مالیاتی امورکے بارے میں خواندگی پیداکرنے اور بینکوں کی شاخوں اوربینکرس کمیٹیوں  وغیرہ کے ذریعہ کئے گئے اچھے کاموں کا اعتراف سے متعلق پروگرام انجام دیں۔+
امور داخلہ کی وزارت
خواتین کے ساتھ آن لائن بدکلامی ؍ بدسلوکی اور چھیڑ چھاڑ
نئی دہلی،26؍جون۔ داخلی امور کے وزیر مملکت جناب جی کشن ریڈی نے آج راجیہ سبھا میں پوچھے گئے ایک سوال کے تحریری جواب میں بتایا کہ سوشل میڈیا کا غلط استعمال کر کے سائبر جرائم کرنے، جن میں خواتین کے ساتھ آن لائن بد سلوکی ؍ بدکلامی اور چھیڑ چھاڑ شامل ہے، سے متعلق رپورٹیں موصول ہو رہی ہیں۔ بھارتی آئین کے ساتویں شیڈول کے تحت ‘‘ پولیس’’ اور ‘‘ پبلک آرڈر’’ ریاست کے معاملے ہیں۔ نظم و ضبط اور قانون قائم کرنا شہریوں کے جان و مال کا تحفظ کرنا، متعلقہ ریاستی حکومتوں ؍ مرکز کے زیر انتظام علاقوں کی بنیادی ذمہ داری ہے۔ ریاستی حکومتیں ؍ مرکز کے زیر انتظام علاقے، سوشل میڈیا کا غلط استعمال کر کے سائبر جرائم کے ارتکاب سے متعلق معاملات سے نمٹنے کے اہل ہیں۔
داخلی امور کی وزارت ایک اسکیم، جس کا نام سائبر کرائم سے خواتین اور بچوں کا تحفظ  ہے، نافذ کرنے جار ہی ہے، جس کے تحت ستمبر 2018 میں سائبر کرائم رپورٹنگ پورٹل،  کا آغاز کیا گیا ہے۔ اس پورٹل کا مقصد عوام کو بچوں کے ساتھ فحاشی، بچوں کو جنسی طور پر ہراساں کرنے کا سامان یا مواد، زنا با لجبر ؍ گینگ ریپ ، ایمرجنسی یا جنسی جذبات کو بڑھانے والے مواد سے متعلق شکایات درج کرانے کے اہل بنانا ہے۔ اس پورٹل کی سہولیات سے ریاستیں ؍ یو ٹی آن لائن سائبر کرائم کی درج شکایات کا جائزہ لے کر ان کے خلاف مناسب اقدام اٹھا سکتی ہیں۔ اس پورٹل کی شروعات سے لے کر 15.06.19 تک 16000 سے زیادہ درخواستیں، جن میں دیگر سائبر کرائم بھی شامل ہیں، موصول ہو چکی ہیں اور ان شکایات کے خلاف متعلقہ ریاستی حکومتیں ؍ یو ٹی کارروائی بھی کر چکی ہیں۔ اس کے علاوہ، بیداری پھیلانے، الرٹ ؍ ایڈوائزری جاری کرنے، قانون انفورسمنٹ ایجنسیوں کی ترتیب، سائبر فورینسک سہولیات وغیرہ کو بہتر بنانے کے لئے بھی اقدام کئے جا رہے ہیں۔ یہ اقدامات ایسے کیسوں کو روکنے اور تحقیقات کو تیز تر کرنے میں مدد کریں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U- 2619
(Visitor Counter : 56
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے بیٹری سے چلنے والی موٹر گاڑیوں کو رجسٹریشن فیس سے مستثنیٰ رکھنے کے نوٹیفکیشن کا مسودہ جاری کیا ہے
نئی دہلی۔19؍جون۔ملک میں بیٹری سے چلنے والی یا بجلی سے چلنے والی موٹر گاڑیوں کو فروغ دینے کیلئے سڑک ٹرانسپورٹ اور شاہراہوں کی وزارت نے سینٹرل موٹر وہیکلس رولس  1989 کے تحت ان موٹر گاڑیوں کو رجسٹریشن فیس سے مستثنیٰ رکھنے کےاقدامات شروع کیے۔ اس کے لئے وزارت نے 18 جون 2019 کو، سی ایم وی آر کے ضابطہ نمبر 81 میں ترمیم کرنے کیلئے ایک نوٹیفکیشن کا مسودہ جاری کیا ہے۔ اس تبدیلی کے ذریعے بیٹری سے چلنے والی موٹر گاڑیوں کو رجسٹریشن سرٹیفکیٹ جاری کرانے یا ان کی تجدید کرانے کیلئے اور نیا رجسٹریشن مارک حاصل کرنے کیلئے فیس کی ادائیگی سے مستثنیٰ رکھا جائیگا۔
یہ مسودہ اس معاملے سے دلچسپی رکھنے والوں کی رائے اور تجاویز حاصل کرنے کیلئے جاری کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج ۔ ع ن
U- 2521
(Visitor Counter : 64
قانون اور انصاف کی وزارت
پریس اعلامیہ
آرٹیکل 217 کی شق ، آرٹیکل 224 کی شق  اور آئین ہند کی 222 کی شق  کے ذریعے حاصل کردہ طاقت کا استعمال کرتے ہوئے ، صدر محترم کو ، چیف جسٹس آف انڈیا کے ساتھ مشاورت کے بعد، خوشی ہے کہ وہ ججز/ایڈیشنل ججز کی تقرری اور ہائی کورٹ کے ججوں کے تبادلے کا حکم درج ذیل طریقے پر کریں :-
|
|
نمبر شمار
|
|
نام محترمہ / محترم
|
|
تقرری کی تفصیلات
|
|
1.
|
|
شیلیندر سنگھ، جوڈیشل آفیسر
|
|
پٹنہ ہائی کورٹ کے جج کے طور پر
|
|
2.
|
|
ارون کمار جھا، جوڈیشل آفیسر
|
|
3.
|
|
جتیندر کمار، جوڈیشل آفیسر
|
|
4.
|
|
آلوک کمار پانڈے، جوڈیشل آفیسر
|
|
5.
|
|
سنیل دتا، جوڈیشل آفیسر
|
|
6.
|
|
چندر پرکاش سن، جوڈیشل آفیسر
|
|
7.
|
|
چندر شیکھر جھا، جوڈیشل آفیسر
|
|
8.
|
|
وسیم صادق نرگل، ایڈووکیٹ
|
|
جموں و کشمیر ہائی کورٹ کے ایڈیشنل جج کے طور پر اور
|
|
|
|
محترمہ/ محترم ججز
|
|
تقرری کی تفصیلات
|
|
1.
|
|
مرلی پروشوتمن، ایڈیشنل جج
|
|
کیرالہ ہائی کورٹ کے جج کے طور پر
|
|
2.
|
|
زیاد رحمان علوی کٹ عبدالرحیمن، ایڈیشنل جج
|
|
3.
|
|
کروناکرن بابو، ایڈیشنل جج
|
|
4.
|
|
ڈاکٹر کوثر ایڈاپگتھ، ایڈیشنل جج
|
|
|
|
جج صاحبان کے تبادلے ( جناب محترمہ / محترم ججز
|
|
جج کے طور پر تبادلہ کیا گیا
|
|
1.
|
|
چتّا رنجن داش، جج، اڈیشہ ہائی کورٹ
|
|
کلکتہ ہائی کورٹ
|
|
2.
|
|
احسن الدین امان اللہ، جج، آندھرا پردیش ہائی کورٹ
|
|
پٹنہ ہائی کورٹ
|
|
3.
|
|
سبھاسیس تلاپترا، جج، تریپورہ ہائی کورٹ
|
|
اڈیشہ ہائی کورٹ
|
|
4.
|
|
دھیرج سنگھ ٹھاکر، جج، جموں و کشمیر ہائی کورٹ اور لداخ
|
|
بامبے ہائی کورٹ
|
|
5.
|
|
لانسنگکم جمیر، جج، ، منی پور ہائی کورٹ
|
|
گوہاٹی ہائی کورٹ
|
|
6.
|
|
پروشیندر کمار کورو، جج، مدھیہ پردیش ہائی کورٹ
|
|
دہلی ہائی کورٹ
محکمہ انصاف ، وزارت قانون و انصاف۔
وزارت دفاع
بھارت۔ چین سرحد صورت حال
بھارت اور چین کے عہدیداران بھارت۔ چین سرحدی علاقوں کی موجودہ صورتحال سے نمٹنے کے لئے قائم فوجی اور سفارتی ذرائع کے توسط سے مسلسل مصروف عمل ہیں۔ لہذا ، اس مرحلے پر ، ان مصروفیات کے بارے میں کوئی بھی قیاس آرائی اور غیر تصدیق شدہ رپورٹنگ مددگار ثابت نہیں ہوگی اور میڈیا کو مشورہ دیا جاتا ہے کہ وہ اس طرح کی رپورٹنگ سے باز رہے۔
وزیراعظم کا دفتر
‘‘من کی بات’’ میں وزیر اعظم نے کہا کہ اگلی بار جب آپ کتّا پالنے کے بارے میں سوچیں تو ہندوستانی نسل کا کتّا ہی گھر لانے پر غور کریں
نئی دہلی،30 اگست ، من کی بات کے تازہ ترین خطاب میں وزیر اعظم جناب نریندر مودی نے ہندوستانی فوج کے کتّوں، ‘صوفی اور وِڈا’ کے بارے میں بات کی، جنھیں ‘چیف آف آرمی اسٹاف تعریفی کارڈس’ سے نوازا گیا ہے انھوں نے کہا کہ مسلح افواج اور حفاظتی دستوں کے پاس ایسے بہت سے بہادر کتّے ہیں جنھوں نے متعدد بم دھماکوں اور دہشت گردی کی سازشوں کو ناکام بنانے میں کلیدی کردار ادا کیا ہے۔ انھوں نے کتّوں کے ذریعے گولہ بارود اور آئی ای ڈی کو سونگھ کر شناخت میں مدد دینے کی کئی مثالیں بھی پیش کیں۔ نیز ‘بیڈ پولیس’ کا بھی ذکر کیا جنھوں نے حال ہی میں اپنے ‘نسلی ساتھی راکی’ کا ذکر کیا جس نے 300 سے زیادہ معاملات کو حل کرنے میں پولیس کی مدد کی تھی ا ور جسے احترام کے ساتھ حتمی الوداع کہا گیا۔
بھارتی نسل کے کتّوں کی جنس پر بات کرتے ہوئے وزیر اعظم نے کہا کہ ان کی پرورش میں کم لاگت آتی ہے اور وہ ہندوستانی ماحول اور گردو پیش کے ماحول میں زیادہ بہتر انداز میں ڈھل جاتے ہیں۔ ا نھوں نے مزید کہا کہ ہماری سکیورٹی ایجنسیاں بھی اپنے حفاظتی دستوں کے ایک حصے کے طور پر ہندوستانی نسل کے کتّوں کو شامل کر رہی ہیں۔ انھوں نے مزید کہا کہ ہندوستانی نسل کے کتّوں پر ‘زرعی تحقیق کی ہندوستانی کونسل’ میں تحقیق کی جارہی ہے۔ جس کا مقصد انھیں زیادہ بہتر اور زیادہ کارگر بنانا ہے۔ انھوں نے سامعین کو تاکید کی کہ اگر وہ کتّا پالنے کا ارادہ رکھتے ہیں تو ہندوستانی نسل میں سے ہی کسی کو اپنائیں۔
وزارت دفاع
دفاعی سازو سامان کی درآمدات و برآمدات
دفاع کے وزیر مملکت جناب اجے بھٹ نے آج لوک سبھا میں جناب دبیندو ادھیکاری کو دیے گئے ایک تحریری جواب میں یہ اطلاع فراہم کی کہ اسٹاک ہوم بین الاقوامی امن تحقیقی ادارے کے مطابق، سال 2020 اور 2021 کے لیے بھارت کے عسکری اخراجات مندرجہ ذیل ہیں:

|
|
2020
|
|
2021
|
|
سال 2020 کے مقابلے میں 2021 میں رونما ہوا اضافہ
|
|
72,937.10
|
|
76,598.00
|
|
3660.90 
سال 2020 کے مقابلے میں 2021 کے دوران دفاعی اخراجات میں اضافہ فوج کے ذریعہ پیش کیے گئے فنڈس کی ضرورت اور حکومت کے پاس دستیاب وسائل سے منسوب ہے۔
گذشتہ تین برسوں کے دوران دفاعی سازو سامان کی درآمدات و برآمدات سے متعلق تفصیلات مندرجہ ذیل ہیں:
- اہم برآمدات: ساحل سمندر پر نگرانی کا نظام، کم وزنی ٹارپیڈو، ڈی او-228 طیارہ، ایئر کرافٹ ٹووِنگ ٹریکٹر،ہتھیار کا پتہ لگانے والا راڈار، تیزرفتار گشتی بحری جہاز  ’ایس سی جی ایس زوروسٹر‘، اکویپ منٹ 120 ایم ایم مورٹار بم 120 ایم ایم ایچ ای، موٹر گریڈر بی جی 6051 اور بلڈوزر 65-1 اور اسپیئرس، آگ پر قابو پانے والا نظام، بکتر بند گاڑی، ڈیزل 6x6 بیس وہیکل، مائن پروٹیکٹیڈ ایمبولینس گاڑی، تیز رفتار گارڈ بوٹ، کم وزنی مسلح خصوصی گاڑی ، مائن پروٹیکٹیڈ وہیکل رائٹ ہینڈ ڈرائیو 4x4, 7.62x51 ایم ایم اسنائپر رائفل اور 0.338 لاپوا میگنم اسنائپر رائفل، سیمولیٹر، وغیرہ۔
- اہم درآمدات: جیمر، راڈار، ڈوپلر راڈار تھیمس یو جی وی، جنگی سازو سامان کا نظام، یو اے وی، نائٹ ویژن امیجنگ سسٹم، بکتربند گاڑی، ہوائی اڈہ نگرانی راڈار ، کلوز اِن ویپن سسٹم، سی بلاک- جیمنگ سسٹم، 7.62x51 ایم ایم آرسینل مشین گن، گراؤنڈ سپورٹ میزائل ٹیسٹ اکویپ منٹ، وغیرہ۔
وزارت دفاع کے ماتحت ، دفاعی پیداوار کا محکمہ ، ڈی جی ایف ٹی کے ذریعہ ڈی ڈی پی کو سونپے گئے اختیارات کے تحت 69 آئی سی  کوڈس کے تحت احاطہ شدہ سازو سامان کی درآمدات کے لیے درآمداتی لائسنس فراہم کرتا ہے۔
وزیراعظم کا دفتر
میری خوش قسمتی ہے کہ میں ڈاکٹر کلام کے ساتھ کئی برسوں تک بہت قریب سے تبادلہ خیال کیا: وزیراعظم
وزیر اعظم جناب نریندر مودی نے آج ڈاکٹر اے پی جے عبدالکلام کے یوم پیدائش پر ان کے ساتھ اپنی رفاقت کے لمحات کا اشتراک کیا۔
مودی اسٹوری کے ایک ٹویٹ کا جواب دیتے ہوئے جس میں ڈاکٹر کلام کے بڑے بھتیجے نے نریندر مودی کے ساتھ ڈاکٹر کلام کے خوبصورت رشتوں کی یادوں اور ان کی وراثت کی عزت افزائی کے لیے وزیر اعظم کی کوششوں کا اشتراک کیا ، وزیر اعظم نے ٹویٹ کیا:
"میری خوش قسمتی رہی ہے کہ میں ڈاکٹر کلام کے ساتھ کئی سالوں تک بہت قریب سے تبادلہ خیال کرتا رہا ہوں۔ میں نے قریب سے ان کی ذہانت، انکساری اور ہندوستان کی ترقی کے جذبے کا مشاہدہ کیا ہے۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11472
(
ٹیکسٹائلز کی وزارت
ٹیکسٹائل کے شبعے کو تقویت فراہم کرنے کی غرض سے ریاستی اور مرکزی ٹیکسوں سے استثنائی کی اسکیم کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں ٹیکسٹائل کے شبعے کو تقویت فراہم کرنے کی غرض سے ریاستی اور مرکزی ٹیکسوں سے استثنائی کی اسکیم کو کابینہ نے منظوری دے دی ہے۔ ا س سے حکومت پوشاک کی درآمدات اور میڈ اپ کو صفر شرح پر لانے کے لئے متعدد اقدامات کرنے کے قابل بنے گی۔
فوائد:
مجوزہ اقدامات سے ٹیکسٹائل کے شعبے کے مسابقتی بننے کی امید ہے۔ پوشاک اور میڈ اپ شعبے کے لئے تمام ریاستی اور مرکزی ٹیکس /محصولات کی استثنی سے صفر شرح سے برآمدات ہوں گی اور اس طرح برآمدات کی منڈیوں میں ہندستان کی مسابقتی صلاحیتوں کو فروغ حاصل ہوگا اور ٹیکسٹائل نیز پوشاک شعبے کی ہمہ جہت اور مساوی نمو یقینی ہوگی۔
۔۔۔۔۔۔۔۔۔۔۔
م ن ۔ش س ۔ ج۔
U- 1445
(Visitor Counter : 54
وزارت دفاع
این سی سی ایک بڑی توسیع کے لیے پوری طرح تیار ہے جس میں 173 سرحدی اور ساحلی اضلاع کو شامل کیا جائے گا
نئی دہلی،16 اگست ، 2020 / رکشا منتری جناب راج ناتھ سنگھ نے نیشنل کیڈٹ کارپس کے لیے ایک تجویز کی منظوری دی ہے جس کے تحت سبھی سرحدی اور ساحلی ضلعوں میں نوجوانوں کی امنگوں کو پورا کرنے کے لیے ایک بڑی توسیع کی اسکیم شروع کی جائے گی۔
اسکیم کی تجویزوں کا اعلان وزیراعظم جناب نریندر مودی نے 15 اگست کو اپنے یوم آزادی کے خطاب میں کیا تھا۔
این سی سی میں 173 سرحدی اور ساحلی ضلعوں کے ایک لاکھ کیڈٹ شامل کیے جائیں گے، ان میں سے ایک تہائی کیڈٹ لڑکیاں ہوں گی۔ سرحدی اور ساحلی ضلعوں میں 1000 سے زیادہ اسکول اور کالجوں کی نشاندہی کی گئی ہے، جہاں این سی سی کی شروعات کی جائے گی۔
توسیع کے اس منصوبے کے حصے کے طور پر مجموعی طور پر این سی سی کے 83 یونٹوں کو تازہ ترین شکل دی جائے گی ، تاکہ سرحدی اور ساحلی علاقوں میں کیڈٹوں کو این سی سی تربیت دی جائے۔
سرحدی علاقوں میں واقع این سی سی یونٹوں کو فوج تربیت اور انتظامی حمایت فراہم کرے گی، ساحلی علاقوں میں این سی سی یونٹوں کو بحریہ مدد فراہم کرے گی اور اسی طرح بھارتی فضائیہ کے ٹھکانوں کے نزدیک واقع این سی سی یونٹوں کو فضائیہ مدد فراہم کرے گی۔
اس سے سرحدی اور ساحلی علاقوں کے نوجوانوں کو نہ صرف فوجی تربیت اور ڈسپلین کا طریقہ سیکھنے کو ملے گا بلکہ انہیں مسلح فوجوں میں شامل ہونے کا بھی جذبہ فراہم ہوگا۔
این سی سی کی توسیع کے اس منصوبے پر ریاستوں کی شراکت داری کے ساتھ عمل درآمد کیا جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔16
U – 4565
(Visitor Counter : 101
صحت اور خاندانی بہبود کی وزارت
انسانی اعضاء اور ٹشو ٹرانسپلانٹ ایکٹ ، 1994 علاج کے مقاصد کے لیے انسانی اعضاء اور ٹشو کو ہٹانے، ذخیرہ کرنے اور ٹرانسپلانٹیشن کے لیے ضابطے فراہم کرتا ہے
نیشنل آرگن ٹرانسپلانٹ پروگرام  قومی، علاقائی اور ریاستی سطح پر اعضاء اور ٹشو ٹرانسپلانٹ تنظیموں کا نیٹ ورک قائم کرنے کے لیے اور انہیں ٹرانسپلانٹ اور بازیافت اسپتالوں اور ٹشو بینکوں سے جوڑنے کے لیے نافذ کیا گیا ہے
اعضاء اور ٹشو کے عطیہ دہندگان اور وصول کنندگان کی قومی رجسٹری ،فوت شدہ عطیہ دہندگان سے اعضاء اور ٹشو کی خریداری اور تقسیم کے لیے ایک موثر نظام فراہم کرے گی
انسانی اعضاء اور ٹشو ٹرانسپلانٹیشن ایکٹ، 1994 علاج کے مقاصد اور انسانی اعضاء اور ٹشو میں تجارتی لین دین کی روک تھام کے لیے انسانی اعضاء اور ٹشو کو ہٹانے، ذخیرہ کرنے اور ٹرانسپلانٹ کرنے کے ضابطے فراہم کرتا ہے۔ مصنوعی اعضاء کا موضوع مذکورہ ایکٹ کے تحت منظم نہیں ہے۔
جیسا کہ ڈائریکٹوریٹ جنرل آف ہیلتھ سروسز کی طرف سے رپورٹ کیا گیا ہے، پچھلی دہائی میں ذیابیطس، ہائی بلڈ پریشر، گردے کی دائمی بیماری، غیر الکوحل والی فیٹی لیور کی بیماری جیسی طرز زندگی کی بیماریوں میں مجموعی طور پر اضافہ ہوا ہے، جس سے اعضاء کو نقصان پہنچ سکتا ہے۔ ایک بار جب آخری مرحلے میں اعضاء کی ناکامی واقع ہو جاتی ہے، ایسے معاملات میں اعضاء کے ٹرانسپلانٹیشن کی ضرورت پڑ سکتی ہے۔
حکومت ہند نے نیشنل آرگن ٹرانسپلانٹ پروگرام نافذ کیا ہے تاکہ قومی، علاقائی اور ریاستی سطح پر اعضاء اور ٹشو ٹرانسپلانٹ تنظیموں کا ایک نیٹ ورک قائم کیا جا سکے اور انہیں ٹرانسپلانٹ اور بازیافت اسپتالوں اور ٹشو بینکوں سے منسلک کیا جا سکے اور اعضاء کی قومی رجسٹری کو برقرار رکھا جا سکےاور ٹشو کے عطیہ دہندگان اور وصول کنندگان کو اس مقصد کے لیے مردہ عطیہ دہندگان سے اعضاء اور ٹشو کی خریداری اور تقسیم کے لیے ایک موثر نظام فراہم کیا جاسکے۔ پروگرام کے تحت، نئے قائم کرنے یا موجودہ اعضاء اور ٹشو کا ٹرانسپلانٹیشن اور بازیافت کی سہولیات کو اپ گریڈ کرنے اور ٹشو بینک قائم کرنے کے لیے مدد فراہم کی جاتی ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
وزارت دفاع
ایئر مارشل پنکج موہن سنہا نے ہندوستانی فضائیہ کی مغربی فضائی کمان کی ذمہ داری سنبھال لی
ایئر مارشل پنکج موہن سنہا نے یکم جنوری 2023 کو ہندوستانی فضائیہ کی مغربی فضائی کمان کی ذمہ داری سنبھالی۔
ایئر مارشل نیشنل ڈیفنس اکیڈمی واقع پُنے کے گریجویٹ ہیں اور جون 1985 میں انہوں نے ہندوستانی فضائیہ میں فائٹر پائلٹ کے طور پر اپنے سفر کا آغاز کیا تھا۔ وہ معروف ڈیفنس سروسز اسٹاف کالج، ویلنگٹن کے سابق طالب علم ہیں۔ایک تجربہ کار فائٹر پائلٹ، زمرہ 'اے' کے کوالیفائیڈ فلائنگ انسٹرکٹر، فائٹر اسٹرائیکر لیڈر، انسٹرومنٹ ریٹنگ انسٹرکٹر اور ایگزامینر ایئر مارشل سنہا 4500 گھنٹے سے زیادہ فلائنگ کا تجربہ رکھتے ہیں۔
37 سال پر محیط اپنے سروس کیرئیر میں ائیر مارشل اہم کمانداری اور اسٹاف کی ذمہ داریوں پر فائز رہے۔ ان ذمہ داریوں میں ان میں ایک فائٹر اسکواڈرن کے کمانڈنگ آفیسر،فلائنگ اسٹیشن پر چیف انسٹرکٹر ، ٹریننگ کوآرڈینیشن آفیسر برائے رائل ایئر فورس ویلی برطانیہ جہاں اس نے ہاک ہوائی جہاز اڑایا، ایئر ہیڈ کوارٹرز میں پرنسپل ڈائریکٹر پرسنل آفیسر، ایک باوقار ایئر فورس اسٹیشن میں کمانڈنگ ایئر آفیسر، ائیر ہیڈ کوارٹرز میں ائیر اسسٹنٹ سے چیف آف دی ائیر اسٹاف اور اسسٹنٹ چیف آف ائیر اسٹاف آپریشنز  کی ذمہ داریاں شامل ہیں۔ وہ ایک پریمیئر فائٹر اسکوارڈن کے کموڈور کمانڈنٹ ہیں اور موجودہ تقرری سے قبل ایئر ہیڈ کوارٹرز میں ڈائریکٹر جنرل ایئر آپریشنز تھے۔
ایئر آفیسر 'وشسٹ سیوا میڈل' اور 'آتی وشسٹ سیوا میڈل' یافتہ ہیں۔
ایئر مارشل پنکج موہن سنہا ایئر مارشل ایس پربھاکرن کے جانشین گے جو 31 دسمبر 2022 کو ہندوستانی فضائیہ میں 39 سال سے زیادہ نمایاں ترین خدمات انجام دینے کے بعد سبکدوش ہو گئے۔
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت ایم او ایچ یو اے کے ذریعہ انڈیا واٹر پچ پائلٹ اسکیل اسٹارٹ اپ چیلنج کے تحت 76 اسٹارٹ اپس شروع کئے گئے
ہر ایک اسٹارٹ اپس کو 20 لاکھ روپے تک کی مدد فراہم کی جائے گی ،پانی کی فراہمی،بندوبست اور آبی ادارے کے احیاء کے مسائل پر کام کیا جائے: ہردیپ سنگھ پوری
وزارت نے 485 شہروں میں پانی کے معیار اور فراہمی کا جائزہ لینے کے لیے ‘پے جل سرویکشن’ ٹول کٹ کا آغاز کیا
ہاؤسنگ اور شہری امور کی وزارت  کے ذریعہ آج نئی دہلی میں ایک تقریب کے دوران ‘انڈیا واٹر پچ-پائلٹ اسکیل اسٹارٹ اپ چیلنج’ کے تحت 76 اسٹارٹ اپس کو شامل کیا گیا ہے۔ہاؤسنگ اور شہری امور کے مرکزی وزیر جناب ہردیپ سنگھ پوری نے کہا کہ شارٹ لسٹ کیے گئے اسٹارٹ اپس کو پانی کی فراہمی، استعمال شدہ پانی کے انتظام، آبی ادارے کی بحالی اور زمینی پانی کے انتظام وغیرہ کے شعبوں میں کام کرنے کے لیے ہر ایک اسٹارٹ اپس کو 20 لاکھ روپے تک کی مالی مدد فراہم کی جائے گی۔ اس تقریب کے دوران وزارت صحت کے وزیر مملکت جناب کوشل کشور،  جناب منوج جوشی سکریٹری، محترمہ ڈی تھارا  اور دیگر معززشخصیات موجود تھیں۔
وزارت نے مارچ 2022 میں امرت دوئم مشن کے تحت شروع کیے گئے چیلنج کےعمل کے ذریعہ اسٹارٹ اپس کو شارٹ لسٹ کیا ہے۔اس سلسلے میں ایک ‘اسٹارٹ اپ گیٹ وے’ بھی شروع کیا گیا ہے جس میں سٹارٹ اپ اپلائی کر سکتے ہیں اور مالی مدد کے لیے ایم او ایچ یو اے کے ذریعے انہیں شارٹ لسٹ کیا جاسکتا ہے۔
تقریب کے دوران،وزارت نے 485 شہروں میں ‘پے جل سرویکشن’ کے لیے ایک ٹول کٹ کابھی آغاز کیا ۔ پے جل سرویکشن، جل جیون مشن کے تحت سیوریج، سیپٹیج مینجمنٹ، شکایات کا ازالہ، آبی ذخائر کا تحفظ، زمینی پانی کا انتظام وغیرہ کے ساتھ ساتھ ،پانی کے معیار اور شہریوں کو پانی کی فراہمی کے معیار کے حوالے سے شہروں کابھی جائزہ لے گا ۔
اس تقریب میں ایم او ایچ یو اے کے فوٹوگرافی مقابلے میں ہر ایک کو 10,000 کے انعام کے ساتھ سے 25 بہترین تصاویر کاایوارڈ دیا جانا بھی شامل ہے ۔ یہ مقابلہ وزارت کی جانب سے ‘مشن امرت سروور’ کے تحت طلبا کے لیے منعقد کیا گیا تھا تاکہ آبی ذخائر کے تحفظ کے بارے میں عوام میں بیداری لائی جا سکے۔
بعد میں تقریب کے دوران، نیشنل ریموٹ سین سنگ مرکز، حیدرآباد کی مدد سے ایک پورٹل شہری آبی ادارے سے متعلق معلومات کے نظام کا ایک پورٹل  بھی شروع کیا گیا۔ یہ پورٹل مختلف شہروں کو آبی ذخائر کی سیٹلائٹ تصاویر فراہم کرے گا تاکہ ان کے احیاء کی منصوبہ بندی کی جاسکے۔ تقریب کے دوران 219 شہروں کو آبی ذخائر کے یو ڈبلیو اے آئیزدستاویزت بھی سونپے گئے۔
مواصلات اور اطلاعاتی ٹیکنالوجی کی وزارت
'اوور دی ٹاپ  مواصلاتی خدمات کے لیے ریگولیٹری میکانزم، اور او ٹی ٹی خدمات کی انتخابی پابندی' پر ٹرائی کے مشاورتی دستاویز پر تبصرے/ جوابی تبصرے حاصل کرنے کے لیے آخری تاریخ میں توسیع
ٹیلی کام ریگولیٹری اتھارٹی آف انڈیا  نے 07.07.2023 کو 'اوور دی ٹاپ  کمیونیکیشن سروسز کے لیے ریگولیٹری میکانزم، اور او ٹی ٹی سروسز کی انتخابی پابندی' پر ایک مشاورتی دستاویز جاری کیا۔ اسٹیک ہولڈرز سے بلائے گئے کنسلٹیشن پیپر میں اٹھائے گئے مسائل پر تحریری تبصرے حاصل کرنے کی آخری تاریخ 04.08.2023 اور جوابی تبصرے کے لیے 18.08.2023 تک مقرر کی گئی تھی۔
اسٹیک ہولڈرز کی جانب سے تبصرے جمع کرانے کے لیے مدت میں توسیع کی درخواست پر تحریری تبصرے اور جوابی تبصرے جمع کرانے کی آخری تاریخ بالترتیب 18.08.2023 اور 01.09.2023 تک بڑھا دی گئی۔
اسٹیک ہولڈرز کی جانب سے تبصرے جمع کرانے کے لیے وقت میں مزید توسیع کی درخواست کو مدنظر رکھتے ہوئے تحریری تبصرے اور جوابی تبصرے جمع کرانے کی آخری تاریخ کو بالترتیب 01.09.2023 اور 15.09.2023 تک بڑھانے کا فیصلہ کیا گیا ہے۔
تبصرے/ جوابی تبصرے ترجیحاً الیکٹرانک شکل میں اے ڈی وی ایم ایم ایٹ ٹرائی ڈاٹ جی او وی ڈاٹ ان پر،ٹرائی  کے مشیر جناب اکھلیش کمار ترویدی کو بھیجے جا سکتے ہیں۔ کسی بھی وضاحت/معلومات کے لیے، ٹرائی  کےمشیر جناب اکھلیش کمار ترویدی سے ٹیلی فون نمبر +91-11-23210481 پر رابطہ کیا جا سکتا ہے۔